Orbán a Trumppal való találkozóról: Jó nap volt ez Magyarország számára
A méret igenis számít, de nem minden. És van, amikor már túl nagy.
Hát ez is megvolt – mondta Orbán Viktor Facebook-videójában a Donald Trumppal való találkozója után. A miniszterelnök elmondta, nosztalgikus érzések kerítették hatalmába, miután 18 év után újra a Fehér Házban járt.

Orbán megjegyezte, hogy most egy „másfajta” vezetője van Amerikának, szerinte Trump egy erős vezető, célratörő ember, aki pontosan tudja, hogy mit akar.

A magyar miniszterelnök elmondása szerint az amerikai elnök mindent tudott Magyarországról, amit tudni kellett, és az volt a célja, hogy jó együttműködés jöjjön létre Magyarország és Amerika között – ennek érdekében sokat tettek a hétfői nap folyamán.

A megbeszélés kiváló hangulatban telt, illetve kölcsönös tiszteleten nyugodott Orbán szerint, aki úgy fogalmazott:

  jó nap volt ez Magyarország számára.

A videót itt tekinthetik meg:

Kiemelt kép: Andrew Harrer/ Bloomberg / Getty Images
Közélet